سید علی نواز شاہ رضوی

سید علی نواز شاہ رضوی (پیدائش 1 جنوری 1942) ایک پاکستانی سیاست دان ہیں۔

 تعلیم 
رضوی میرپور خاص، سندھ میں پیدا ہوئے۔ وہ ایک سرگرم طلبہ رہنما تھے اور گورنمنٹ کالج حیدرآباد اور لا کالج حیدرآباد میں طلبہ یونین کے جنرل سیکریٹری رہے۔ وہ سندھ کی انٹر کالجیٹ باڈی کے صدر اور کونسل آف پاکستان یونٹی کے جنرل سیکرٹری رہ چکے ہیں۔

 سیاسی کیریئر 
سید علی نواز شاہ رضوی نے حیدرآباد میں پاکستان پیپلز پارٹی میں شمولیت اختیار کی اور پارٹی کے ڈویژنل صدر بن گئے۔ رضوی 1977ء اور پھر 1990ء میں سندھ کی صوبائی اسمبلی کے رکن منتخب ہوئے۔ ایک سیاسی کارکن کے طور پر، انھیں 1977ء سے 1985ء کے درمیان ملک میں جمہوریت کی بحالی کی تحریک میں حصہ لینے پر کئی بار گرفتار کیا گیا۔ وہ 1988ء سے 1990ء تک پاکستان کی قومی اسمبلی کے رکن رہے اور 1989-90 میں وفاقی کابینہ کے رکن رہے۔ وہ 1988 وزیر صنعت رہے۔ وہ حیدرآباد میں پیپلز پارٹی کے صدر بھی رہے۔ وہ مارچ 1994ء میں چھ سال کی مدت کے لیے سینیٹ آف پاکستان کے رکن منتخب ہوئے۔ وہ سینیٹ کی قائمہ کمیٹیوں برائے امور خارجہ، امور کشمیر اور شمالی امور اور داخلہ، نارکوٹکس کنٹرول اور ریاستوں اور سرحدی علاقوں سے متعلق اور قواعد و ضوابط اور استحقاق کی فنکشنل کمیٹی کے رکن بھی رہے۔ 2008ء تک، وہ فیڈرل کونسل کے رکن اور پیپلز پارٹی کی سینٹرل ایگزیکٹو کمیٹی کے رکن ہیں۔

 حوالہ جات 

زمرہ:بقید حیات شخصیات
زمرہ:پاکستانی ارکان قومی اسمبلی 2018ء تا 2023ء
زمرہ:1942ء کی پیدائشیں